เทคนิคการเลือกหุ้นแบบ FVMR Strategy เป็นหลักการในการเฟ้นหาหุ้น ออกแบบมาเพื่ออะไร
เทคนิคการเลือกหุ้นแบบ FVMR Strategy เป็นหลักการในการเฟ้นหาหุ้น ออกแบบมาเพื่อค้นหาหุ้นที่มีราคาน่าสนใจ และเป็นเครื่องมือหลักในการตัดสินใจว่า “บริษัทไหนน่าลงทุน”

“หลักสูตรวิเคราะห์หุ้นอย่างมืออาชีพ แบบใช้งานได้จริง by FINNOMENA x Andrew Stotz” เป็นการนำปัจจัยหลักที่มีความสำคัญกับการคัดเลือกหุ้นทั้ง 4 ด้าน มาประกอบกันเป็น Model การลงทุนที่เรียกว่า FVMR Strategy

ใน class จะมีการสอนขุดหุ้นโดยใช้การหามูลค่าที่แท้จริงของหุ้น โดยใช้ 4 ปัจจัยหลักคือ Fundamental (พื้นฐาน), Value (มูลค่า), Momentum (โมเมนตัม), Risk (ความเสี่ยง) เปรียบเสมือน 4  มุมมอง ในการคัดเลือกหุ้นก่อนเข้าลงทุน เพื่อให้นักลงทุนสามารถนอนหลับแต่ละคืนได้อย่างสบายใจ ว่าหุ้นที่เลือกมานั้น ได้ผ่านการไตร่ตรองมาอย่างดีแล้ว

Fundamental (พื้นฐาน)
หลีกเลี่ยงการเสียโอกาสโดยใช้ “ความรู้” ในการคัดเลือกหุ้นที่กำลังรุ่งออกจากหุ้นที่กำลังร่วง เป็นสิ่งแรกที่เหล่านักวิเคราะห์หุ้นมืออาชีพจะลงมือทำ โดยการวิเคราะห์ปัจจัยพื้นฐานจะให้ความสำคัญงบการเงินของบริษัท และเจาะประเด็นสำคัญที่ควรเข้าใจในงบการเงิน การวิเคราะห์พื้นฐานของหุ้น ที่ไม่เพียงมองแค่ศักยภาพในการทำกำไรของบริษัทในปัจจุบัน แต่วิเคราะห์ถึงแนวโน้มการเติบโตของกำไร เพราะการซื้อหุ้น คือการซื้อ ‘อนาคต’ ดังนั้นจึงต้องวิเคราะห์แนวโน้มการเติบโตซึ่งขึ้นอยู่กับศักยภาพในการทำกำไรอย่างสม่ำเสมอและความสามารถของผู้บริหาร

Valuation (มูลค่า)
เมื่อสามารถเฟ้นหาหุ้นที่มีแนวโน้มการเติบโตพร้อมศักยภาพการทำกำไรได้แล้ว ราคาที่ต้องจ่ายเพื่อซื้อ ‘อนาคต’ เป็นสิ่งต่อมาที่ต้องคำนึง จึงเป็นที่มาของการประเมินมูลค่า ในหลักสูตรจะมีการสอนและสร้างแนวคิดในการหามูลค่าที่แท้จริงของหุ้น สิ่งที่แตกต่างจะหลักสูตรอื่นอย่างชัดเจนคือเน้นการนำไปใช้ได้จริง สามารถนำกลับไปใช้ต่อเพื่อประยุกต์ใช้กับหุ้นตัวอื่นๆ ได้ หลังจากจบ class แล้ว จะไม่ได้หุ้นเก็งกำไรกลับไป แต่จะได้เบ็ดตกปลาเพื่อไปหาหุ้นที่น่าสนใจได้

Momentum (โมเมนตัม)
ถ้าหากคัดเลือกหุ้นที่พื้นฐานและมูลค่าดีแล้ว ต้องพิจารณาปัจจัยเร่งที่ทำให้เกิดการเติบโต ส่งผลกำไรของบริษัทเพิ่มขึ้น ซึ่งปัจจัยเร่งดังกล่าวถูกเรียกว่า โมเมนตัม โมเมนตัมถูกนำมาใช้เพื่อหลีกเลี่ยงกับดักหุ้นถูกเรื้อรัง หรือ ‘Cheap Value Trap’ แต่ในทางกลับกันหุ้นที่ไม่มีโมเมนตัมเป็นระยะเวลานาน ในหลายครั้งก็กลับมาทำผลตอบแทนได้ดีเมื่อมีปัจจัยมากระทบ

Risk (ความเสี่ยง)
การควบคุมความเสี่ยงเป็นสิ่งสำคัญที่ใช้ในการคัดเลือกหุ้น หุ้นทุกตัวมีความเสี่ยง มองให้รู้ ดูให้ทะลุ คือการป้องกันความเสี่ยงที่แท้จริง หากหุ้นทุกตัวล้วนมีความเสี่ยง สิ่งที่สำคัญของการลงทุนคือ คิดให้ครบและหลบความเสี่ยง เรียนรู้ความเสี่ยงของหุ้นแต่ละตัว และประเมินได้ว่าความเสี่ยงในแต่ละข้อจะส่งผลต่อราคาหุ้นที่ถืออย่างไร
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน